CELEX: 32013R0510
Language: hr
Date: 2013-06-03 00:00:00
Title: Uredba Komisije (EU) br. 510/2013 od 3. lipnja 2013. o izmjeni priloga I. II. i III. Uredbi (EZ) br. 1333/2008 Europskog parlamenta i Vijeća u pogledu uporabe željeznih oksida i hidroksida (E 172), hidroksipropil metil celuloze (E 464) i polisorbata (E 432-436) za označivanje određenih vrsta voća  Tekst značajan za EGP

15/Sv. 27
            
            
               HR
            
            
               Službeni list Europske unije
            
            
               135
            
         32013R0510
   
               L 150/17
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 510/2013
   od 3. lipnja 2013.
   o izmjeni priloga I. II. i III. Uredbi (EZ) br. 1333/2008 Europskog parlamenta i Vijeća u pogledu uporabe željeznih oksida i hidroksida (E 172), hidroksipropil metil celuloze (E 464) i polisorbata (E 432-436) za označivanje određenih vrsta voća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 9. stavak 2., članak 10. stavak 3. i članak 30. stavak 5.,
   budući da:
   
               (1)
            
            
               Prilogom I. Uredbi (EZ) br. 1333/2008 utvrđuju se funkcionalni razredi prehrambenih aditiva Unije u hrani i prehrambenih aditiva u aditivima i enzimima za prehranu.
            
         
               (2)
            
            
               Prema potrebi, kao rezultat znanstvenog napretka i tehnološkog razvoja, Prilogu I. Uredbi (EZ) br. 1333/2008 mogu se dodati dodatni funkcionalni razredi.
            
         
               (3)
            
            
               Istraživanja i razvoj pokazali su da željezni oksidi i hidroksidi (E 172) koji se nanesu na površinu voća ili povrća nakon depigmentacije određenih dijelova (npr. laserskim postupkom) povećavaju kontrast tih dijelova u odnosu na preostale površine putem interakcije s određenim sastavnim dijelovima koji se izlučuju iz epiderme. Taj se učinak može koristiti za označivanje voća ili povrća. Stoga je prikladno Prilogu I. Uredbi (EZ) br. 1333/2008 dodati novi funkcionalni razred „pojačivači kontrasta”.
            
         
               (4)
            
            
               Prilogom II. Uredbi (EZ) br. 1333/2008 utvrđuje se popis prehrambenih aditiva Unije odobrenim za uporabu u hrani te uvjeti njihove uporabe.
            
         
               (5)
            
            
               Prilogom III. Uredbi (EZ) br. 1333/2008 utvrđuje se popis prehrambenih aditiva Unije odobrenih za uporabu u prehrambenim aditivima, prehrambenim enzimima, aromama, nutrijentima te uvjeti njihove uporabe.
            
         
               (6)
            
            
               Taj se popis može mijenjati u skladu s postupkom iz Uredbe (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (2).
            
         
               (7)
            
            
               U skladu s člankom 3. stavkom 1. Uredbe (EZ) br. 1331/2008, popis prehrambenih aditiva Unije može se ažurirati ili na inicijativu Komisije ili na temelju zahtjeva.
            
         
               (8)
            
            
               Zahtjev za odobrenje uporabe željeznih oksida i hidroksida (E 172) kao pojačivača kontrasta, hidroksipropil metil celuloze (E 464) kao sredstva za glaziranje za neizbrisivo označivanje određenih vrsta voća i polisorbata (E 432-436) kao emulgatora u pripravcima pojačivača kontrasta podnesen je 8. travnja 2011. i dostupan je državama članicama.
            
         
               (9)
            
            
               Razvijena je nova tehnologija označivanja koja za urezivanje podataka na površinu svježeg voća koristi laser s ugljičnim dioksidom. Na površini neke hrane se zbog neposredne depigmentacije laserskom zrakom razvija prepoznatljiva oznaka, dok na nekoj hrani ne. Stoga postoji tehnološka potreba za uporabom željeznih oksida i hidroksida (E 172) kao pojačivača kontrasta, hidroksipropil metil celuloze (E 464) kao sredstva za glaziranje i polisorbata (E 432-436) kao emulgatora u pripravcima pojačivača kontrasta da se poboljša kontrast i omogući neizbrisivo označivanje određenih vrsta voća. Željezni oksidi i hidroksidi (E 172) pružaju dovoljan kontrast označenog područja u odnosu na preostale površine voća, hidroksipropil metil celuloza (E 464) stvara tanki zaštitni sloj na označenim područjima, a polisorbati (E 432-436) osiguravaju ujednačenu disperziju pripravka prehrambenih aditiva na označena područja hrane.
            
         
               (10)
            
            
               Uporaba prehrambenih aditiva trebala bi imati prednosti i koristi za potrošača. Nove tehnologije označivanja mogu se koristiti kako bi se ponovili svi, ili neki od obveznih detalja informacija koje zahtijeva zakonodavstvo Unije ili zakonodavstvo država članica. Povrh toga, potrošači mogu imati koristi od uporabe nove tehnologije označivanja kada je dobrovoljno navedena marka i način proizvodnje.
            
         
               (11)
            
            
               Nadalje, nova tehnologija neizbrisivog označivanja pruža alternativu odstranjivim papirnatim naljepnicama koje se trenutačno koriste i ograničava rizik od gubitka, miješanja ili zamjene prehrambenih namirnica te time olakšava prijevoz i pohranu predmetnog voća. U tu svrhu također može biti korisno navođenje PLU-koda (identifikacijski broj koji koriste subjekti u poslovanju s hranom kako bi se olakšalo otpremanje i inventura proizvoda), QR-koda (matrični barkod koji omogućuje brzi pregled kodirane informacije) i barkoda. Stoga je prikladno dozvoliti takve informacije na određenim vrstama voća.
            
         
               (12)
            
            
               Željezni oksidi i hidroksidi (E 172), hidroksipropil metil celuloza (E 464) i polisorbati (E 432-436) trebaju se koristiti u malim količinama i samo na vanjskom dijelu voća pri čemu se ne očekuje da će značajno prodrijeti u unutrašnji dio. Tretman voća čija se kora uobičajeno ne konzumira neće stoga utjecati na zdravlje ljudi. Zbog toga je prikladno dozvoliti uporabu željeznih oksida i hidroksida (E 172) i hidroksipropil metil celuloze (E 464) samo za označivanje agruma, dinja i šipka, a polisorbata (E 432-436) za uporabu u pripravcima pojačivača kontrasta.
            
         
               (13)
            
            
               Znanstveni odbor za hranu je željezne okside i hidrokside (E 172) zadnji put procijenio 1975 (3). Time je pokazano da topljivost željeznih oksida i hidratiziranih željeznih oksida u ljudskom probavnom traktu iznosi samo 1 % te je stoga Odbor utvrdio prihvatljivi dnevni unos bez navođenja gornje granice. Znanstveni odbor za prehranu je hidroksipropil metil celulozu (E 464) zadnji put procijenio 1992 (4). Za pet modificiranih celuloza bio je dodijeljen grupni prihvatljivi dnevni unos „nije utvrđeno”. Odbor je 1983. odredio grupi polisorbata (E 432-436) prihvatljivi dnevni unos u visini od 10 mg/kg TT/dan (5). U izvješću Komisije o unosu prehrambenih aditiva putem hrane u Europskoj uniji (6) zaključeno je da je za polisorbate (E 432-436) potrebna realnija procjena unosa koja se temelji na stvarnim razinama unosa prehrambenih aditiva. Od Europske agencije za sigurnost hrane očekuje se da obavi procjenu unosa tijekom ponovne ocjene polisorbata (E 432-436) do kraja 2016., kako je predviđeno Uredbom Komisije (EU) br. 257/2010 (7). Do tada će se za moguće proširenje uporabe ispitivati samo oni proizvodi koji ne pridonose u značajnoj mjeri ukupnom unosu tih tvari.
            
         
               (14)
            
            
               U skladu s člankom 3. stavkom 2. Uredbe (EZ) br. 1331/2008, kako bi ažurirala Unijin popis prehrambenih aditiva utvrđenih u prilozima II. i III. Uredbi (EZ) br. 1333/2008, Komisija mora zatražiti mišljenje Europske agencije za sigurnost hrane, osim ako dotično ažuriranje ne utječe na zdravlje ljudi. Budući da odobrenje uporabe željeznih oksida i hidroksida (E 172) i hidroksipropil metil celuloze (E 464) za označivanje agruma, dinja i šipka te polisorbata (E 432-436) za uporabu u pripravcima pojačivača kontrasta predstavlja ažuriranje popisa koje ne utječe na zdravlje ljudi, nije potrebno tražiti mišljenje Agencije za sigurnost hrane.
            
         
               (15)
            
            
               U skladu s prijelaznim odredbama Uredbe Komisije (EU) br. 1129/2011 od 11. studenoga 2011. o izmjeni Priloga II. Uredbi (EZ) br. 1333/2008 Europskog parlamenta i Vijeća o popisu Unije prehrambenih aditiva (8), Prilog II. kojim se utvrđuje popis Unije prehrambenih aditiva odobrenih za uporabu u hrani i uvjeti njihove uporabe primjenjuje se od 1. lipnja 2013. Kako bi se dopustila uporaba željeznih oksida i hidroksida (E 172) i hidroksipropil metil celuloze (E 464) za označivanje određenih vrsta voća prije tog datuma, potrebno je odrediti raniji datum primjene za te prehrambene aditive.
            
         
               (16)
            
            
               Priloge I., II. i III. Uredbi (EZ) br. 1331/2008 trebalo bi stoga na odgovarajući način izmijeniti.
            
         
               (17)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja, a nije im se usprotivio ni Europski parlament niti Vijeće,
            
         DONIJELA JE OVU UREDBU:
   Članak 1.
   Prilozi I., II. i III. Uredbi (EZ) br. 1333/2008 mijenjaju se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. lipnja 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 354, 31.12.2008., str. 16.
   
      (2)  SL L 354, 31.12.2008., str. 1.
   
      (3)  http://ec.europa.eu/food/fs/sc/scf/reports/scf_reports_01.pdf
   
      (4)  http://ec.europa.eu/food/fs/sc/scf/reports/scf_reports_32.pdf
   
      (5)  http://ec.europa.eu/food/fs/sc/scf/reports/scf_reports_15.pdf
   
      (6)  COM(2001.) 542 konačno
   
      (7)  SL L 80, 26.3.2010., str. 19.
   
      (8)  SL L 295, 12.11.2011., str. 1.
   PRILOG
   Uredba (EZ) br. 1333/2008 mijenja se kako slijedi:
   
               1.
            
            
               U Prilogu I. dodaje se sljedeći unos 27:
               
                           „27.
                        
                        
                           ‚pojačivači kontrasta’ su tvari koje nanesene na vanjsku površinu voća ili povrća nakon depigmentacije određenih dijelova (npr. laserskim postupkom) pomažu razlikovati te dijelove od preostale površine bojanjem koje je posljedica interakcije s određenim sastavnim dijelovima epiderme.”
                        
                     
         
               2.
            
            
               Prilog II. mijenja se kako slijedi:
               
                           (a)
                        
                        
                           u dijelu B., odjeljku 3., „Aditivi osim bojila i sladila”, nakon unosa za E 170 umeće se sljedeći unos:
                           
                                       „E 172
                                    
                                    
                                       Željezni oksidi i hidroksidi”
                                    
                                 
                     
                           (b)
                        
                        
                           u dijelu E., kategorija hrane 04.1.1 „Cijelo svježe voće i povrće” mijenja se kako slijedi:
                           
                                       i.
                                    
                                    
                                       sljedeći unos E 172 umeće se prije unosa za E 200-203:
                                       
                                                    
                                                
                                                
                                                   „E 172
                                                
                                                
                                                   Željezni oksidi i hidroksidi
                                                
                                                
                                                   6
                                                
                                                
                                                    
                                                
                                                
                                                   samo kao pojačivač kontrasta za označivanje agruma, dinja i šipka radi:
                                                   
                                                               —
                                                            
                                                            
                                                               ponovnog navođenja svih ili samo nekih od obveznih podataka koje zahtijeva zakonodavstvo Unije i/ili nacionalno zakonodavstvo,
                                                               i/ili
                                                            
                                                         
                                                               —
                                                            
                                                            
                                                               dobrovoljnog navođenja marke, načina proizvodnje, PLU-koda, QR-koda i/ili bar koda
                                                            
                                                         
                                                
                                                   Razdoblje primjene:
                                                   Od 24. lipnja 2013.”
                                                
                                             
                                 
                                       ii.
                                    
                                    
                                       sljedeći unos za E 464 umeće se prije unosa za E 445:
                                       
                                                    
                                                
                                                
                                                   „E 464
                                                
                                                
                                                   Hidroksipropil metil celuloza
                                                
                                                
                                                   10
                                                
                                                
                                                    
                                                
                                                
                                                   Samo za agrume, dinje i šipak radi:
                                                   
                                                               —
                                                            
                                                            
                                                               ponovnog navođenja svih ili samo nekih od obveznih podataka koje zahtijeva zakonodavstvo Unije i/ili nacionalno zakonodavstvo,
                                                               i/ili
                                                            
                                                         
                                                               —
                                                            
                                                            
                                                               dobrovoljnog navođenja marke, načina proizvodnje, PLU-koda, QR-koda i/ili bar koda
                                                            
                                                         
                                                
                                                   Razdoblje primjene:
                                                   Od 24. lipnja 2013.”
                                                
                                             
                                 
                     
         
               3.
            
            
               U dijelu 2. Priloga III., unos za E 432 - E 436 zamjenjuje se sljedećim:
               
                           „E 432 – E 436
                        
                        
                           Polisorbati
                        
                        
                           
                              quantum satis
                           
                        
                        
                           Pripravci bojila, pojačivača kontrasta, antioksidansi topljivi u masnoćama i sredstva za glaziranje voća”